DSE通識卷考題好多時都嚟自社會熱烈爭辯嘅議題，「星島全港校際辯論比賽」向來以熱門社會時事作為辯論議題，對DSE準考生嚟講係活學通識時事嘅大好機會！五月十七日即將進行第三十四屆「星島辯論」總決賽，大會現邀請公眾入場觀賽，想攞料學嘢就快啲換飛啦！
「星島辯論」係學界活學通識及語文嘅至佳課外活動，入圍嘅學校都係精英隊伍，口才同思維都一流，成功晉級總決賽嘅中文組同英文組四強更係經過百場辯戰，過關斬將嘅超級尖子，對辯題有獨到分析及見解，由解題、論證到駁斥都鏗鏘有力，觀眾必定可以喺佢哋身上獲益良多。
今屆成功打入總決賽四強精英隊伍，中文組為藍田聖保祿中學及華英中學，英文組為陳瑞祺（喇沙）書院及可風中學（嗇色園主辦），終極對戰，肯定精采！大家可以掃描QR Code及列印印花，連同一個有效嘅《星島日報》報頭，到星島中心或指定7-11便利店換飛。換領截止日期為五月十六日，立即行動！